310 
ROTH samü: 
.Jégvölgyi csúcs sziklás nyúlványai között tömérdek hó halmozódhatott össze 
és még most is jelentékeny hómezök fehérlenek. Nem messze innen balfelől 
is jött igen tekintélyes áram a sirokai Zöld-tó tágas medenczéjéből (1819 m.) 
Ezen ág egykori létezéséről a Zöldtó alatt elhúzódó, Partsch szerint a tó tük¬ 
rénél 125 m.-rel lejebb fekvő tekintélyes homlokmoréna tanúskodik, melyet 
a jégár visszahúzódása alkalmával rakott le. A visszahúzódás egy további 
stádiumában pedig a Zöld-tó medenczéjét határoló és részben kitöltő törme¬ 
lékek kerülhettek mai helyökre. A Zöld-tó medenczéjéből jött jégtömegek fel¬ 
vétele után már tekintélyes nagyságot ért el a jégár. Partsch a tisztán 
felismerhető bal oldalmoréna magasságáról Ítélve 80—90 m.-re teszi vas¬ 
tagságát. 
Tovább, lefelé ismét a jobb oldalról a Fekete-tó medenczéjéből jött le 
erős ág. Ezen medencze háttere a Magas-Tátra egyike a legzordonabb részei¬ 
nek. Ott a meredek fokok, szaggatott gerinczek és csúcsok, hozzáférhetetlen 
hasadékok és szakadékok egész sorával találkozunk, mely utóbbiak még ma 
is számos hómezőnek menedékhelyül szolgálnak. Ezen háttérből hatolt le a 
jeges hó azon 1524 m. magasan fekvő terjedelmes medenczébe, melynek 
északi szögletében a Fekete-tó vize húzódott meg. Régebben sokkal nagyobb 
volt ezen tó, a mint azt az egykori meder tisztán felismerhető partjai, vala¬ 
mint a gyönyörű gyeppel borított síkterületü talpa világosan bizonyítják. 
Most már inkább csak maradványa egy hajdani nagy tónak, melynek terü¬ 
lete azon mértékben apadt, a milyen mértékben betöltődött a medre törme¬ 
lékkel és mélyebbre vájódott kifolyása. A Fekete-tavat ugyanis törmelék¬ 
alkotta széles hát veszi körül, melybe a lefolyó víz 10—15 m. mély medret vájt 
ki magának. Ezen medernek jobb partja feltűnően meredek. Ha ezen medret 
betöltve képzeljük magunknak, megkapjuk azon medenczét, melyet az 
egykori nagy tó töltött ki. A medenczét elzáró széles hát azonban csak a tó 
felé levő részében emlékeztet némileg gátra, egyebütt egyenetlen felszínia és 
nagyjában a Javorinka-völgy felé lejtősödő fensíkhoz hasonlít, melynek anya¬ 
gát jégár rakta le. 
A Fekete-tó mögött egy másik, de már teljesen lefolyt tómedencze 
van, melyet észak-nyugat felől törmelékgát, délkelet és észak felöl pedig me¬ 
redek kopár sziklafalak vesznek körül (circus). A törmelékgát a Fekete-tó 
felé tartó lefolyás közelében alacsony (alig 2 m. magas) a délnyugati hegy- 
nyulvány felé azonban jóval magasabb (8 m.). A medencze hátsó részében 
óriási törmelékkúp van, mely tanúságot tesz a barátságtalan ormok közt tör¬ 
ténő nagy fokú rombolásról. 
Midőn a Fekete-tó medenczéjének jégtömegei a fővölgyéivel egyesültek, 
tetemesen növekedett a jégár vastagsága. Partsch a trias-korbeli mészkőből 
álló Velky-Uplaz észak-nyugati oldalán még 1297 m. magasságban is talált 
gránit-jövevényeket, mindamellett, hogy e tájon a völgy alja alig magasabb 
1200 m.-nél. En valamivel feljebb a Javorinka baloldalán eszközöltem mé- 
(á-24) 
